3.  ลักษณะการประกอบธุรกิจ

    1.  ความเป็นมา

  บริษัท อาปิโก ไฮเทค จำกัด (มหาชน) (“บริษัทฯ”, “AH”) ก่อตั้งขึ้นเมื่อวันที่ 25 มีนาคม
  2539 ด้วยทุนจดทะเบียน 75 ล้านบาท
  เพื่อที่จะได้รับผลประโยชน์ทางภาษีจากคณะกรรมการส่งเสริมการลงทุน (BOI)
  โดยการรับโอนกิจการจาก บริษัท เอเบิล ออโตพาร์ท อินดัสตรีส์ จำกัด
  ซึ่งปัจจุบันได้หยุดดำเนินธุรกิจแล้ว บริษัท อาปิโก ไฮเทค จำกัด (มหาชน)
  ได้แปลงสภาพเป็นบริษัทมหาชนจำกัด เมื่อวันที่ 1 สิงหาคม 2545 ด้วยทุนจดทะเบียน
  242,823,600 บาท แบ่งเป็นหุ้นสามัญจำนวน 242,823,600 หุ้น มูลค่าที่ตราไว้หุ้นละ 1 บาท
  บริษัทฯ บริหารงานโดย นายเย็บ ซู ชวน
  นักธุรกิจชาวมาเลเซียซึ่งมีประสบการณ์ในอุตสาหกรรมยานยนต์มายาวนานกว่า 30 ปี
  และมาตั้งรากฐานในประเทศไทยเกือบ 20 ปีแล้ว ปัจจุบันนายเย็บ ซู ชวน ถือหุ้นประมาณร้อยละ
  12.54 ของทุนจดทะเบียนทั้งหมด

  ปัจจุบันบริษัทฯ มีบริษัทย่อย และบริษัทร่วมในเครือจำนวน 30 บริษัท
  โดยแบ่งเป็นบริษัทในประเทศจำนวน 21 แห่งและบริษัทที่มีถิ่นฐานในต่างประเทศอีก 9 แห่ง
  บริษัทย่อยและบริษัทร่วมเหล่านี้ล้วนเป็นบริษัทที่มีความเกี่ยวเนื่องกับกลุ่มธุรกิจ ผลิตภัณฑ์
  และบริการของบริษัทฯ ได้แก่ เป็นผู้ผลิตชิ้นส่วนยานยนต์ เป็นผู้แทนจำหน่ายรถยนต์
  เป็นผู้ผลิตและจัดจำหน่ายระบบนำร่องการเดินทาง เป็นต้น

  3.2 การเปลี่ยนแปลงที่สำคัญในช่วง 3 ปีที่ผ่านมา

  ปี 2553 ถือเป็นปีที่สำคัญสำหรับกลุ่มบริษัทอาปิโก เนื่องในโอกาสที่กลุ่มบริษัทอาปิโก
  ได้ดำเนินงานครบรอบ 25 ปี (ตั้งแต่ปี 2528)
  บริษัทฯเริ่มต้นมาจากการเป็นผู้แทนจำหน่ายรถยนต์ฟอร์ด
  จากนั้นได้หันมามุ่งเน้นในการผลิตชิ้นส่วนยานยนต์จนประสบความสำเร็จดังเช่นทุกวันนี้
  นอกจากนี้บริษัทฯ ร่วมทุนกับบจ. ทาคากิ เซอิโกะ ประเทศญี่ปุ่น และบริษัท โซจิทสึ
  ด้วยทุนจดทะเบียน 27 ล้านบาทในอัตราส่วนร้อยละ 49 49 และ 2 ตามลำดับ
  เพื่อผลิตชิ้นส่วนพลาสติก สำหรับรถจักรยานยนต์ฮอนด้า และรถยนต์อีโคคาร์ของซูซูกิ
  โดยก่อตั้งบริษัท ไทย ทาคากิ เซอิโกะ จำกัด อีกทั้งบริษัท อาปิโก ไอทีเอส จำกัด บริษัทย่อย
  เปิดตัวระบบแผนที่นำร่องการเดินทางโดยรถยนต์ “POWERMAP Z9”
  ซึ่งนับได้ว่าเป็นระบบแผนที่นำทางที่ทันสมัยที่สุดในประเทศไทย
  นอกจากนี้บริษัทฯได้จัดประเภทรายการเงินให้กู้ยืมแก่บริษัท อาปิโก ไอทีเอส จำกัด บริษัทย่อย
  จำนวน120 ล้านบาทเป็นเงินลงทุนในบริษัทร่วมในงบการเงินเฉพาะกิจการ
  เนื่องจากบริษัทฯมีความตั้งใจลงทุนในบริษัท ฮุนได มอเตอร์ (ไทยแลนด์) จำกัด
  ซึ่งเป็นบริษัทร่วมผ่านการให้กู้ยืมเงินแก่บริษัทย่อย
  บริษัทฯได้แสดงรายการดังกล่าวเป็นเงินลงทุนในบริษัทร่วมในงบการเงินรวมตั้งแต่เกิดรายการ
  ซึ่งการทำรายการดังกล่าวไม่มีผลกระทบอย่างมีนัยสำคัญต่อกำไรสุทธิ
  หรือส่วนของผู้ถือหุ้นซึ่งการทำรายการดังกล่าวทำให้บริษัทฯ ถือหุ้นร้อยละ 21.8
  ของทุนจดทะเบียน 550 ล้านบาท หรือร้อยละ 27.4 ของทุนจดทะเบียนชำระแล้วในบริษัท ฮุนได
  มอเตอร์ (ไทยแลนด์) จำกัด

  นอกจากการเปลี่ยนแปลงภายในประเทศแล้ว
  บริษัทฯได้ขยายกิจการในต่างประเทศด้วยเช่นเดียวกัน
  โดยบริษัทย่อยในประเทศมาเลเซียได้ลงทุนสร้างโชว์รูมฮอนด้า 2 แห่งใหม่แทนโชว์รูมในปัจจุบัน
  ณ เมืองเปตาลิง จายา และเมืองคาจัง ประเทศมาเลเซีย คาดว่าจะแล้วเสร็จในช่วงกลางปี
  2554 และบริษัทฯมีการเพิ่มทุนในบริษัท คุนซาน เจินไต-ซินเชง พรีซีชั่น ฟอร์จจิ้ง จำกัด
  สาธารณรัฐประชาชนจีน เพื่อนำไปซื้อที่ดินใช้สร้างโรงงานใหม่ บนพื้นที่ขนาด 54.57 มู หรือ
  36,380 ตารางเมตร ซึ่งจะช่วยเพิ่มกำลังการผลิตและสร้างความมั่นใจให้กับลูกค้า

  ปี 2554 เป็นหนึ่งในปีที่มีเหตุการณ์สำคัญเกิดขึ้นมากมายในกลุ่มบริษัทอาปิโก
  หนึ่งในนั้นคือบริษัทฯได้เดินสาย การผลิตชิ้นส่วนที่สำคัญเป็นจำนวนมากสำหรับรถยนต์รุ่นใหม่ 6 รุ่น
  ของค่ายผู้ผลิตรถยนต์ยักษ์ใหญ่ที่ได้เปิดตัวเป็นครั้งแรกในประเทศไทย และในปีเดียวกันนี้
  กลุ่มบริษัทอาปิโกต้องเผชิญกับเหตุการณ์อุทกภัยครั้งรุนแรงที่สุดในประวัติศาสตร์ของประเทศไทย
  โดยสำนักงานใหญ่ที่ตั้งอยู่ในจังหวัดพระนครศรีอยุธยาถูกน้ำท่วมขังเป็นเวลานานถึง 40
  วันและระดับน้ำได้ท่วมสูงถึง 2.2 เมตรภายในโรงงาน อย่างไรก็ตาม
  บริษัทฯสามารถกอบกู้สถานการณ์และฟื้นฟูในส่วนของโรงงาน
  และเครื่องจักรโดยกลับมาเริ่มดำเนินการผลิตอย่างเต็มรูปแบบภายในระยะเวลาเพียง 2 เดือน
  ตลอด 26 ปีของการเติบโต อย่างต่อเนื่องและมั่นคง
  บริษัทฯได้เล็งเห็นถึงการเปลี่ยนแปลงที่น่าทึ่ง
  รวมทั้งการพัฒนาอย่างรวดเร็วของอุตสาหกรรมยานยนต์ในประเทศไทย

  ปี 2555 อุตสาหกรรมการผลิตรถยนต์ของประเทศไทยมีอัตราการเติบโตกว่าร้อยละ 68
  ด้วยยอดผลิตรถยนต์สูงถึง 2.4 ล้านคัน เป็นผลมาจากการสถานการณ์บ้านเมืองที่มีความสงบ
  การฟื้นฟูของเศรษฐกิจภายหลังน้ำท่วม และนโยบายของรัฐบาลในการคืนภาษีแก่ผู้ซื้อรถยนต์คันแรก
  นอกจากนี้ รัฐบาลยังให้การสนับสนุนและทำงานอย่างจริงจัง
  เพื่อที่จะผลักดันให้ประเทศไทยเป็นหนึ่งในผู้นำอุตสาหกรรมยานยนต์ของทวีปเอเชียและเพื่อสร้างความมั่นใจแก่กับผู้ผลิตยานยนต์รายใหญ่ให้ยังคงเดินหน้าต่อไปโดยใช้ประเทศไทยเป็นฐานการผลิตเพื่อการส่งออกสู่ตลาดโลกด้วยความเชื่อมั่นในมาตรฐานและทักษะของแรงงานไทย

  ในส่วนของกิจการในต่างประเทศของบริษัทฯ ในปีที่ผ่านมา บริษัท คุนซาน เจินไต-ซินเชง
  พรีซีชั่น ฟอร์จจิ้ง จำกัด สาธารณรัฐประชาชนจีน
  ได้ทำการย้ายการผลิตเข้ามาในโรงงานแห่งใหม่ขนาด 36,380
  ตารางเมตรที่เพิ่งดำเนินการก่อสร้างแล้วเสร็จ
  และสามารถจัดการการผลิตได้เต็มกำลังภายในระยะเวลาเพียง 2 เดือนหลังจากบริษัทฯ
  ย้ายโรงงาน นอกจากนี้ บริษัทฯได้ทำการเปิดโชว์รูมและศูนย์บริการใหม่ 2
  สาขาของรถยนต์ฮอนด้าในประเทศมาเลเซีย ที่เมืองคาจัง และเปตาลิง จายา โดยที่เปตาลิง
  จายา มีการติดตั้งอุปกรณ์เพื่อให้บริการซ่อมและทำสีรถยนต์อีกด้วย

  ด้วยความเชื่อมั่นในศักยภาพของบริษัทฯ
  กลุ่มบริษัทอาปิโกได้เริ่มต้นธุรกิจการออกแบบและการผลิตอุปกรณ์จับยึดการประกอบรถยนต์
  และได้พัฒนาก้าวหน้ามาสู่การผลิตแม่พิมพ์และชิ้นส่วนยานยนต์ ในปัจจุบัน
  บริษัทฯเป็นที่ยอมรับในความเป็นหนึ่งในฐานะผู้ส่งมอบระดับโลกของผลิตภัณฑ์ดังกล่าว
  และยังพัฒนาศักยภาพด้วยเทคโนโลยีจากทั่วโลกอย่างต่อเนื่อง
  บริษัทฯพยายามอย่างเต็มที่ในการดำเนินธุรกิจเพื่อให้บรรลุเป้าหมายและรวมทั้งหาโอกาสใหม่ๆที่มีปัจจัยบวกเพื่อที่จะต่อยอดความสำเร็จ
  และนำไปสู่เป้าหมายที่จะเป็นผู้นำแห่งอุตสาหกรรมยานยนต์ในประเทศไทย
  พร้อมกับผลักดันประเทศไทยให้ได้รับผลประโยชน์ในเชิงบวกเช่นกัน
  ซึ่งสิ่งที่ได้กล่าวมาข้างต้นเหล่านี้เป็นไปตามวิสัยทัศน์ของบริษัทและหลักปรัชญาที่เรียบง่ายของการเป็นองค์กรที่คล่องตัวและมีความสุขด้วยการบริหารที่โปร่งใส
  มีความเป็นเลิศทางด้านธรรมาภิบาล
  ตลอดระยะเวลาที่ผ่านมาบริษัทได้ตั้งเป้าหมายขององค์กรตามหลักเกณฑ์ SQCDEM ดังต่อไปนี้

-   Safety ความปลอดภัย: ความปลอดภัยต้องมาเป็นลำดับแรกเสมอ

-   Quality คุณภาพ: คุณภาพในกระบวนการผลิตและความมุ่งมั่นที่จะบรรลุเป้าหมาย ‘0’ PPM

-   Cost ราคา: ความสามารถในการแข่งขันด้านราคา ด้วยต้นทุนที่ต่ำ

-   Delivery การส่งมอบสินค้า: การจัดส่งที่ตรงเวลาทุกครั้ง 100%
    ด้วยปรัชญาการผลิตแบบทันเวลาพอดี (JIT)

-   Engineering วิศวกรรม: ความตั้งใจที่จะปรับปรุงอย่างต่อเนื่อง (KAIZEN)
    ในด้านวิศวกรรม

-   Management การบริหารจัดการ: อย่างชาญฉลาด, โปร่งใสและใส่ใจในรายละเอียด

  ปัจจุบันลูกค้าจากทุกมุมโลกได้ให้การยอมรับบริษัทฯในฐานะผู้ประกอบการที่มีความมั่นคงยั่งยืนในความเป็นเลิศทางด้านการผลิต
  ด้วยการรักษามาตราฐานทางด้านความปลอดภัย คุณภาพ ต้นทุน การจัดส่งสินค้า วิศวกรรม
  และการจัดการ
  อีกทั้งบริษัทฯได้ตั้งเป้าหมายที่จะยกระดับความสัมพันธ์ทางธุรกิจกับผู้ผลิตรถยนต์ค่ายต่างๆให้เพิ่มสูงขึ้นด้วย

โครงสร้างการถือหุ้นกลุ่มบริษัท อาปิโก ไฮเทค จำกัด (มหาชน) ณ วันที่ 31 ธันวาคม 2555

[]

โครงสร้างรายได้รวมของกลุ่มบริษัท อาปิโก ไฮเทค จำกัด (มหาชน) สำหรับปีสิ้นสุดวันที่ 31
ธันวาคม 2555

[]

บริษัท อาปิโก ไฮเทค มีบริษัทย่อย
และบริษัทร่วมที่อยู่ในกลุ่มธุรกิจที่เกี่ยวเนื่องกับผลิตภัณฑ์และการบริการต่างๆ ได้แก่
ผู้ผลิตชิ้นส่วนยานยนต์ ตัวแทนจำหน่ายรถยนต์
และผู้ผลิตและจัดจำหน่ายระบบนำร่องการเดินทางโดยรถยนต์ เป็นต้น รวมทั้งสิ้น 30 บริษัท
(ในประเทศไทย 21 บริษัทและในต่างประเทศ 9 บริษัท)
โดยสามารถจำแนกตามประเภทการประกอบธุรกิจได้ดังต่อไปนี้

(1) บริษัทผลิตชิ้นส่วนยานยนต์

    1.  บริษัท อาปิโก อมตะ จำกัด (AA)

  บจ. อาปิโก อมตะ ดำเนินธุรกิจผลิตชิ้นส่วนโครงช่วงล่างรถกระบะ (Chassis Fame)
  ของรถกระบะรุ่น D-MAX ของบจ. อีซูซุ มอเตอร์ (ประเทศไทย) และรถยนต์เชพโรเลต
  โคโลราโด ของบริษัท เจนเนอรัล มอเตอร์ส (ประเทศไทย) โดยมีบมจ.อาปิโก ไฮเทค
  เป็นผู้ถือหุ้นทั้งหมด ปัจจุบันมีทุนจดทะเบียนชำระแล้ว 800 ล้านบาท

2.  บริษัท อาปิโก ฟอร์จจิ้ง จำกัด (มหาชน) (AF)

  บมจ. อาปิโก ฟอร์จจิ้ง ดำเนินธุรกิจผลิตชิ้นส่วนตีอัดขึ้นรูป (Forging)
  และตีกลึงชิ้นส่วนอะไหล่รถยนต์ (Machining) ถือหุ้นทั้งหมดโดย บมจ.อาปิโก ไฮเทค
  ปัจจุบันมีทุนจดทะเบียนชำระแล้ว 500 ล้านบาทโดยมีกลุ่มลูกค้าหลักคือบริษัท ออโต้อัลลายแอนซ์
  (ประเทศไทย)} บริษัท ดาน่า สไปเซอร์ (ประเทศไทย), บริษัท จีเคเอ็น ไดรฟไลน์
  (ประเทศไทย), บริษัท ทีเอชเค ริทึม (ไทยแลนด์), บริษัท ยามาฮ่า มอเตอร์ (ประเทศไทย)
  และบริษัท แมกน่า ออโตโมทีฟ (ประเทศไทย)

3.  บริษัท อาปิโก พลาสติค จำกัด (มหาชน) (AP)

    บมจ. อาปิโก พลาสติค เป็นบริษัทย่อยของ บมจ.อาปิโก ไฮเทค ซึ่งถือหุ้นทั้งหมดในนามของ
    บมจ. อาปิโก ฟอร์จจิ้ง ปัจจุบันมีทุนจดทะเบียนชำระแล้ว 150 ล้านบาท
    ดำเนินธุรกิจผลิตและจัดจำหน่ายผลิตภัณฑ์และชิ้นส่วนประกอบพลาสติก โดยมีกลุ่มลูกค้าหลัก
    บริษัท ออโต้อัลลายแอนซ์ (ประเทศไทย), บริษัท เจเนอรัล มอเตอร์ส, บริษัท ยามาฮ่า
    มอเตอร์ (ประเทศไทย) และบริษัท จอห์นสัน คอนโทรลส์ โดยมีโรงงาน 2 แห่ง คือ

-   นิคมอุตาหกรรมบางพลี สมุทรปราการ

-   นิคมอุตสาหกรรมอมตะซิตี้ ระยอง

    1.  บริษัท อาปิโก ไฮเทค พาร์ทส์ จำกัด (AHP)

  บจ. อาปิโก ไฮเทค พาร์ทส์
  ประกอบธุรกิจผลิตชิ้นส่วนยานยนต์ปั๊มขึ้นรูปและผลิตชิ้นส่วนอิเล็กทรอนิกส์ปั๊มขึ้นรูป ถือหุ้นโดย
  บมจ.อาปิโก ไฮเทคแต่เพียงผู้เดียว ด้วยทุนจดทะเบียนชำระแล้ว 120 ล้านบาท
  โดยมีกลุ่มลูกค้าหลักคือ บริษัท ออโต้อัลลายแอนซ์ (ประเทศไทย), บริษัท นิสสัน มอเตอร์
  (ประเทศไทย), บริษัท ฮอนด้า ออโตโมบิล (ประเทศไทย), บริษัท อีซูซุ มอเตอร์
  (ประเทศไทย) และบริษัท โตโยต้า มอเตอร์ ประเทศไทย จำกัด

2.  บริษัท อาปิโก สตรัคเจอรัล โปรดักส์ จำกัด (ASP)

  บจ. อาปิโก สตรัคเจอรัล โปรดักส์ ดำเนินธุรกิจผลิตชิ้นส่วนโครงช่วงล่างรถกระบะ(Chassis
  Frame) ของรถกระบะ D-MAX รุ่นใหม่และเก่าของ บริษัท อีซูซุ มอเตอร์ (ประเทศไทย)
  โดยมี บมจ. อาปิโก ไฮเทค เป็นผู้ถือหุ้นทั้งหมด ปัจจุบันมีทุนจดทะเบียนชำระแล้ว 200 ล้านบาท

3.  บริษัท อาปิโก มิตซูอิเกะ (ประเทศไทย) จำกัด (AMIT)

  บจ. อาปิโก มิตซูอิเกะ ในเบื้องต้นจัดตั้งขึ้นโดยเน้นทางด้านวิศวกรรม
  และการตลาดของชิ้นส่วนปั๊มขึ้นรูปสำหรับลูกค้านิสสันในประเทศไทย
  และได้มีการวางแผนจะผลิตชิ้นส่วนอื่นเพิ่มเติม โดยเป็นบริษัทร่วมทุนระหว่าง บมจ. อาปิโก
  ไฮเทค และบจ. มิตซูอิเกะ คอร์เปอร์เรชั่น ประเทศญี่ปุ่น ด้วยสัดส่วนการถือหุ้นร้อยละ 51 และ
  49 ตามลำดับ มีทุนจดทะเบียน 33 ล้านบาท

4.  บริษัท คุนซาน เจินไต-ซินเชง พรีซิชั่น ฟอร์จจิ้ง จำกัด –ประเทศสาธารณรํฐประชาชนจีน
    (KCX)

  บจ. คุนซาน เจินไต-ซินเชง พรีซิชั่น ฟอร์จจิ้ง
  ดำเนินการผลิตและจัดส่งชิ้นส่วนยานยนต์ประเภทตีอัดขึ้นรูป (Forging) ผลิตภัณฑ์หลักได้แก่
  ชิ้นงานตีอัดขึ้นรูปทองแดงและเหล็ก, ก้านสูบเครื่องยนต์ (Connecting Rod)
  และแผงวงจรไฟฟ้า (Electrical switch contactors) โดย บมจ.อาปิโก ไฮเทค
  ถือหุ้นทั้งหมด ด้วยทุนจดทะเบียนชำระแล้ว 6.1 ล้านเหรียญสหรัฐฯ โดยมีกลุ่มลูกค้าหลัก คือ
  ผู้ผลิต และจัดจำหน่ายรถยนตร์ยี่ห้อต่างๆ เช่น เอสจีเอ็มดับเบิ้ลยู ชไนเดอร์ เชอรี่ วูซิ มินกิว
  และชาดอง เว็นหมิง เป็นต้น

5.  บริษัท อาปิโก เซี่ยงไฮ้ จำกัด – ประเทศสาธารณรํฐประชาชนจีน (AS)

  บจ. อาปิโก เซี่ยงไฮ้ ดำเนินธุรกิจให้บริการตีกลึงอะไหล่ชิ้นส่วนรถยนต์ (Machining)
  รองรับการผลิตจาก บจ. คุนซาน เจินไต-ซินเชง พรีซิชั่น ฟอร์จจิ้ง ถือหุ้นทั้งหมดโดย
  บมจ.อาปิโก ไฮเทค ด้วยทุนจดทุนเบียนชำระแล้ว 2 ล้านเหรียญสหรัฐฯ

6.  บริษัท เอเบิล ซาโน่ อินดัสตรีส์ (1996) จำกัด (ASICO)

  บจ. เอเบิล ซาโน่ อินดัสตรีส์ (1996) เป็นผู้ผลิตท่อน้ำมันเบรก ท่อน้ำมันเชื้อเพลิง ท่อน้ำมัน
  คลัช และชิ้นส่วนเครื่องยนต์ โดยเป็นการร่วมทุนระหว่าง บมจ.อาปิโก ไฮเทค ซึ่งถือหุ้นร้อยละ
  46 และผู้ร่วมทุนชาวญี่ปุ่นได้แก่ บจ. ซันโอ อินดัสเตรียล ถือหุ้นร้อยละ 51 และ บมจ.โซจิทส์
  คอร์ปอร์เรชั่น ถือหุ้นร้อยละ 3 ปัจจุบันมีทุนจดทะเบียนชำระแล้ว 118 ล้านบาท
  โดยมีกลุ่มลูกค้าหลักคือ บริษัท ออโต้อัลลายแอนซ์ (ประเทศไทย) จำกัด บริษัท ฮอนด้า
  ออโตโมบิล บริษัท มิตซูบิชิ มอเตอร์ส (ประเทศไทย) บริษัท นิสสัน มอเตอร์ (ประเทศไทย)
  และบริษัท โตโยต้า มอเตอร์ ประเทศไทย

7.  บริษัท ไทย ทาคากิ เซอิโกะ จำกัด (TTSC)

  บจ. ไทย ทาคากิ เซอิโกะ จัดตั้งขึ้นเพื่อผลิตชิ้นส่วนพลาสติก
  สำหรับลูกค้าในกลุ่มอุตสาหกรรมยานยนต์ เช่น ไทยซูซุกิ คาวาซากิ, บริษัท ยามาฮ่า มอเตอร์
  และ เคฮิน โดยเป็นการร่วมทุนระหว่าง บมจ.อาปิโก ไฮเทค (ถือหุ้นร้อยละ 49) บริษัท
  ทาคากิ เซอิโกะ คอร์ปเปอร์เรชั่น ประเทศญี่ปุ่น (ถือหุ้นร้อยละ 49) และบจ.โซจิทสึ
  แมนเนจเม้นท์ (ประเทศไทย) (ถือหุ้นร้อยละ 2) ด้วยทุนจดทะเบียนชำระแล้ว 27 ล้านบาท

8.  บริษัท มิ้นท์ อาปิโก (ประเทศไทย) จำกัด (MA)

  บจ. มิ้นท์ อาปิโก ประกอบธุรกิจผลิตชิ้นส่วนยานยนต์ ชิ้นส่วนประดับยนต์
  และชิ้นส่วนกรอบประตูรถยนต์ โดยเป็นการร่วมทุนระหว่าง บมจ.อาปิโก ไฮเทค กับ บจ.
  ซิโนวัน โฮลดิ้ง ซึ่งกลุ่มบริษัทมิ้นท์ ประเทศสาธารณรัฐประชาชนจีนถือหุ้นทั้งหมด
  โดยมีสัดส่วนการถือหุ้นแบ่งเป็นร้อยละ 40 และ 60 ตามลำดับ ด้วยทุนจดทะเบียนและชำระแล้ว
  378.5 ล้านบาท โดยมีกลุ่มลูกค้าหลักคือ บริษัท ออโต้อัลลายแอนซ์ (ประเทศไทย) บริษัท นิสสัน
  มอเตอร์ (ประเทศไทย) บริษัท เจนเนอรัล มอเตอร์ส (ประเทศไทย) และ บริษัท ฟอร์ด
  (อินเดีย)

9.  บริษัท ซันโอ อินดัสตรีส์ (ประเทศไทย) จำกัด (SI)

  บจ. ซันโอ อินดัสตรีส์
  ดำเนินธุรกิจผลิตท่อสำหรับเครื่องยนต์เพื่อจำหน่ายในประเทศและส่งออกในกลุ่มประเทศอาเซียน
  เป็นบริษัทร่วมทุนโดย บมจ. อาปิโก ไฮเทค ถือหุ้นร้อยละ 20 ปัจจุบันมีทุนจดทะเบียนชำระแล้ว
  146.25 ล้านบาท โดยมีกลุ่มลูกค้าหลักคือ ผู้ผลิตยานยนต์หลักในประเทศไทย

(2) บริษัทออกแบบ ผลิตและติดตั้งอุปกรณ์จับยึด

    1.  บริษัท อาปิโก ไฮเทค ทูลลิ่ง จำกัด (AHT)

  บจ. อาปิโก ไฮเทค ทูลลิ่ง จัดตั้งขึ้นเพื่อออกแบบ ผลิต
  และติดตั้งอุปกรณ์จับยึดในการประกอบรถยนต์
  โดยส่งออกไปยังลูกค้าต่างประเทศและใช้รองรับการผลิตชิ้นส่วนยานยนต์ภายในเครือกลุ่มบริษัท
  อาปิโก ในสามปีที่ผ่านมาบริษัทได้จัดส่งอุปกรณ์จับยึดในการประกอบรถยนต์ให้ลูกค้าได้แก่
  เรโนลท์, ฟอร์ด, บีเอ็มดับเบิ้ลยู, เมอร์ซิเดส เบ็นซ์, มาสด้า เป็นต้น ทั้งนี้ บจ. อาปิโก
  ไฮเทค ทูลลิ่ง ถือหุ้นทั้งหมดโดย บมจ.อาปิโก ไฮเทค ด้วยทุนจดทะเบียนชำระแล้ว 65 ล้านบาท

(3) บริษัทจำหน่าย และบริการหลังการขายรถยนต์

    1.  บริษัท เอเบิล มอเตอร์ส จำกัด (AM)

  บจ. เอเบิล มอเตอร์ส เป็นตัวแทนจำหน่า และให้บริการหลังการขายรถยนต์ มิตซูบิชิ
  โดยมีโชว์รูมและศูนย์บริการหลังการขายในเขตนวนคร และลาดพร้าว มีทุนจดทะเบียนชำระแล้ว
  20 ล้านบาท ถือหุ้นทั้งหมดโดย บมจ. อาปิโก ไฮเทค

2.  บริษัท บริษัท นิว เอร่า เซลส์ จำกัด (NESC)

  บจ. นิว เอร่า เซลส์ เป็นตัวแทนจำหน่ายและให้บริการหลังการขายรถยนต์ ฟอร์ด
  โดยมีโชว์รูมพร้อมศูนย์บริการหลังการขายทั้งสิ้น 2 แห่ง ตั้งอยู่ที่ถนนรามอินทรา
  และจังหวัดสมุทรปราการ ถือหุ้นทั้งหมดโดย บมจ.อาปิโก ไฮเทค มีทุนจดทะเบียนชำระแล้ว 20
  ล้านบาท

3.  บริษัท เทเนกา เซเทีย รีซอสเซส จำกัด ประเทศมาเลเซีย (TSR)

  บจ. เทเนกา เซเทีย รีซอสเซส เป็นตัวแทนจำหน่ายและให้บริการหลังการขายรถยนต์ฮอนด้า
  โดยมีโชว์รูมและศูนย์บริการหลังการขายตั้งอยู่ในรัฐเปตาลิง จายา เป็นบริษัทร่วมทุนระหว่าง
  บมจ.อาปิโก ไฮเทค ที่ถือหุ้นร้อยละ 49 กับนักธุรกิจชาวมาเลเซียที่ถือหุ้นร้อยละ 51
  ปัจจุบันมีทุนชำระแล้ว 6 ล้านริงกิต

4.  บริษัท นิว เอร่า เซลส์ (มาเลเซีย) (จำกัด) ประเทศมาเลเซีย (NESM)

  บจ. นิว เอร่า เซลส์ (มาเลเซีย) เป็นตัวแทนจำหน่าย
  และให้บริการหลังการขายรถยนต์ฮอนด้า
  โดยมีโชว์รูมและศูนย์บริการหลังการขายตั้งอยู่ในเมืองคาจัง เป็นบริษัทร่วมทุนระหว่าง
  บมจ.อาปิโก ไฮเทค ที่ถือหุ้นร้อยละ 49 กับ บจ. เทเนกา เซเทีย เอ็นเตอร์ไพร์ส
  ที่ถือหุ้นร้อยละ 51 มีทุนชำระแล้ว 1.5 ล้านริงกิต

5.  บริษัท บริษัท ฮุนได มอเตอร์ (ไทยแลนด์) จำกัด (HM)

  บจ. ฮุนได มอเตอร์ (ไทยแลนด์)
  เป็นผู้แทนจำหน่ายรถยนต์ยี่ห้อฮุนไดแต่เพียงผู้เดียวในประเทศไทย
  โดยมีความรับผิดชอบในด้านการผลิต การตลาด การขาย และบริการหลังการขาย
  ทั้งในส่วนของชิ้นส่ว และรถยนต์ยี่ห้อฮุนได โดย บมจ.อาปิโก ไฮเทค ร่วมทุนกับ บมจ.โซจิทสึ
  คอร์ปอเรชั่น และบจ.โซจิทสึ เอเชีย ไพรเวท ถือหุ้นนับเป็นร้อยละ 30 ร้อยละ 55 และร้อยละ
  15 ตามลำดับ ปัจจุบันมีทุนจดทะเบียน 550 ล้านบาท

(4) ระบบแผนที่นำร่องการเดินทาง

    1.  บริษัท อาปิโก ไอทีเอส จำกัด (AITS)

  บจ. อาปิโก ไอทีเอส ดำเนินธุรกิจมุ่งเน้นการพัฒนาระบบแผนที่นำร่องการเดินทาง
  พาวเวอร์แมพ การจราจร และระบบการบริหารการเดินทางแบบกลุ่ม
  ผลิตภัณฑ์หลักของบริษัทที่ทำการจำหน่ายและให้การบริการคือซอฟต์แวร์และฮาร์ดแวร์
  ซึ่งมีการใช้อยู่ทั่วไปในภูมิภาคเอเชียขณะนี้ ถือหุ้นโดย บมจ. อาปิโก ไฮเทค ร้อยละ 60
  มีทุนจดทะเบียนชำระแล้ว 100 ล้านบาท โดยมีกลุ่มลูกค้าหลัก คือ บริษัทเจวีซี บริษัทไพรออริตี้
  ซูเล็กซ์ และบริษัทจำหน่ายอุปกรณ์ตกแต่งรถยนต์ เป็นต้น

2.  บริษัท อาปิโก ไอทีเอส จำกัด ประเทศมาเลเซีย (AITSM)

  บจ. อาปิโก ไอทีเอส ประเทศมาเลเซีย ก่อตั้งขึ้นในปี 2554
  เพื่อขยายตลาดซอฟต์แวร์แผนที่นำร่องการเดินทาง พาวเวอร์แมพ สู่ตลาดมาเลเซีย
  ซึ่งซอฟต์แวร์แผนที่นำร่องการเดินทางพาวเวอร์แมพนี้
  ได้รับความนิยมเป็นอย่างดีแม้ว่าจะเพิ่งเปิดตัวไปก็ตาม ทั้งนี้ บจ. อาปิโก ไอทีเอส
  ประเทศมาเลเซีย ถือหุ้นโดยบจ. อาปิโก ไอทีเอส และนักลงทุนชาวมาเลเซีย ร้อยละ 49 และ
  51 ตามลำดับ ปัจจุบันมีทุนจดทะเบียนชำระแล้ว 0.50 ล้านริงกิต

3.  บริษัท เอ แม็คชั่น จำกัด (AMAC)

  บจ. เอ แม็คชั่น ดำเนินธุรกิจด้านการพัฒนาโปรแกรม
  และผลิตระบบนำร่องการเดินทางด้วยรถยนต์เพื่อรองรับยอดขายจาก บจ. อาปิโก ไอทีเอส โดย
  บมจ.อาปิโก ไฮเทค ถือหุ้นร้อยละ 51 ร่วมทุนกับ บจ. แมคชั่น เทคโนโลยี ประเทศไต้หวัน
  ซึ่งถือหุ้นร้อยละ 49 มีทุนจดทะเบียนชำระแล้ว 10 ล้านบาท

4.  บริษัท พาพาโก (ประเทศไทย) จำกัด (PPG)

  บริษัท พาพาโก (ประเทศไทย) จำกัด ดำเนินธุรกิจทำการตลาด จัดจำหน่ายอุปกรณ์
  และให้บริการระบบนำร่องการเดินทาง ซึ่งรวมถึง ซอฟแวร์ และฮาร์ดแวร์ บริษัท พาพาโก
  (ประเทศไทย) เป็นบริษัทร่วมทุนระหว่าง บมจ. อาปิโก ไฮเทค และ แม็คชั่น เทคโนโลยี
  ประเทศไต้หวัน ถือหุ้นร้อยละ 12 และร้อยละ 88 ตามลำดับ มีทุนจดทะเบียนชำระแล้ว 10
  ล้านบาท

(5) อื่นๆ

    1.  บริษัท อาปิโก เอ็นจิเนียริ่ง จำกัด (AE)

  บจ. อาปิโก เอ็นจิเนียริ่ง
  มีวัตถุประสงค์เพื่อดำเนินงานเกี่ยวกับโครงการสนับสนุนการพัฒนาออกแบบวิศวกรรม CAE
  (Computer Aided Engineering) ที่ปรึกษาทางวิศวกรรม วิศวกรรมออกแบบ
  และการวิจัยพัฒนาด้านวิศวกรรม โดย บมจ.อาปิโก ไฮเทค ถือหุ้นทั้งหมด
  ด้วยทุนจดทะเบียนชำระแล้ว 10 ล้านบาท

2.  บริษัท อาปิโก เอ็นจิเนียร์ริ่ง จำกัด ประเทศมาเลเซีย (AEM)

  บจ. อาปิโก เอ็นจิเนียร์ริ่ง ประเทศมาเลเซีย ถูกจัดตั้งขึ้นเพื่อรองรับโอกาสทางธุรกิจในอนาคต
  โดยได้ซื้อที่ดินไว้สำหรับจัดตั้งห้องโชว์รูมของฮอนด้า บจ .อาปิโก เอ็นจิเนียร์ริ่ง ถือหุ้นโดยบจ.
  นิว เอร่า เซลส์ (มาเลเซีย) ที่ร้อยละ 51 และบจ. เทเนกา เซเทีย รีซอสเซส (มาเลเซีย)
  ที่ร้อยละ 49 ด้วยทุนจดทะเบียนชำระแล้ว 1 ล้านริงกิต

3.  บริษัท เอ อีอาร์พี จำกัด (AERP)

  บจ. เอ อีอาร์พี ดำเนินธุรกิจหลักเพื่อสนับสนุนการพัฒนาระบบโปรแกรมออราเคิล
  ซึ่งใช้ในงานด้านบัญชีของกลุ่มบริษัท อาปิโก ถือหุ้นโดย บจ.อาปิโก ไฮเทค ร้อยละ 88
  มีทุนจดทะเบียนชำระแล้ว 1.25 ล้านบาท

4.  บริษัท อาปิโก อินเวสเมนท์ จำกัด ประเทศสิงคโปร์ (AIPL)

  บจ. อาปิโก อินเวสเมนท์ ดำเนินธุรกิจการลงทุน และการควบรวมกิจการในบริษัทอื่น โดย
  บมจ. อาปิโก ไฮเทค ถือหุ้นทั้งหมด มีทุนจดทะเบียนชำระแล้ว 6.97 ล้านเหรียญ

5.  บริษัท เอเบิล ไอทีเอส จำกัด ประเทศสิงคโปร์ (AITSPL)

  บจ. เอเบิล ไอทีเอส ดำเนินธุรกิจทางด้านระบบนำร่องการเดินทางโดยรถยนตร์ โดย บจ.
  อาปิโก ไอทีเอส ถือหุ้นทั้งหมด ด้วยทุนจดทะเบียนชำระแล้ว 0.31 ล้านเหรียญสิงคโปร์

6.  บริษัท อาปิโก แจ็คสปีด จำกัด (AJ)

  บจ. อาปิโก แจ็คสปีด มีธุรกิจหลักของบริษัทคือ การผลิตชิ้นส่วนประดับยนต์สำหรับรถกระบะ
  เป็นบริษัทร่วมทุนระหว่าง บจ. อาปิโก ไฮเทค พาร์ทส์ กับ บจ. แจ็คสปีด คอร์ปอเรชั่น
  ประเทศสิงคโปร์ ด้วยสัดส่วนการถือหุ้นร้อยละ 60 และร้อยละ 40 ตามลำดับ
  มีทุนจดทะเบียนชำระแล้ว 20 ล้านเหรียญสิงคโปร์

7.  บริษัท แจ็คสปีด คอร์ปอเรชั่น จำกัด (มหาชน) ประเทศสิงคโปร์ (JCL)

  บมจ. แจ็คสปีด คอร์ปอเรชั่น
  ดำเนินธุรกิจทางด้านการผลิตเบาะหนังและชิ้นส่วนประดับสำหรับอุตสาหกรรมยานยนต์ โดย บจ.
  อาปิโก อินเวสเมนท์ ไพรเวท ถือหุ้นร้อยละ 18 มีทุนจดทะเบียนชำระแล้ว 21.8
  ล้านเหรียญสิงคโปร์

8.  บริษัท คาซึยา (ประเทศไทย) จำกัด (KT)

  บจ. คาซึยา (ประเทศไทย)
  ประกอบธุรกิจการผลิตอุปกรณ์ตกแต่งภายในรถยนต์ประเภทผลิตภัณฑ์พิมพ์ลายไม้ และกำมะหยี่เทียม
  เป็นบริษัทร่วมทุนระหว่าง บมจ. อาปิโก ไฮเทค กับนักลงทุนชาวสิงคโปร์
  ด้วยสัดส่วนการถือหุ้นร้อยละ 76 และร้อยละ 24 ตามลำดับ มีทุนจดทะเบียน ชำระแล้ว 28.5
  ล้านบาท